Corrientes

Corrientes je grad i općina od 346,334 i aglomeracija od 393,200 stanovnika na sjeveroistoku zemlje u Provinciji Corrientes u kojoj je administrativni centar. Karakteristike Corrientes se nalazi u Gran Chacu, prostire se duž desne južne obale Rijeke Paraná, točno prekoputa Resistencije administrativnog centra Provincije Chaco. Historija Nastao je 1588. kad je tadašnji guverner Vicekraljevstva Río de la Plata Juan Torres de Vera y Aragón, na tom mjestu podigao utvrdu koju je nazvao San Juan de Vera de las Siete Corrientes. San Juan de Vera se odnosi na kardinala Juana de Veru, a Siete Corrientes na sedam brzaka uzvodno od grada. Corrientes je 1865. bio poprište presudne bitke Paragvajskog rata u kojoj su Argentinci porazili paragvajske invazijske snage. Znamenitosti i obrazovanje Corrientes ima puno građevina iz svoje kolonijalne historije, od kojih je najznačajnija crkva La Cruz, sa relikvijom - križem iz 16. vijeka, kog hodočaste brojni vjernici. Crkva je 1945. godine proglašena nacionalnim spomenikom. Od 1957. je univerzitetski grad, tad je osnovan Nacionalni univerzitet sjeveroistoka. Corrientes je odabrao za mjesto radnje svog romana Počasni konzul iz 1973. britanski književnik Graham Greene. Privreda i transport Corrientes je grad prehrambene, tekstilne i duhanske industrije. On je i velika riječna luka za brodove na ruti Buenos Airesa -gornji tok Rijeke Paragvaj. Autoputevima N° 12 i N° 5 povezan je sa gradovima u Argentini, Paragvaju i Brazilu a ima i Internacionalni aerodrom Fernando Piragine Niveyro (IATA: CNQ, ICAO: SARC) desetak km sjeveroistočno od centra grada. Reference Vanjske veze Municipalidad de Corrientes (es)